5.++++++Hvordan+utvikle+studentens+ferdigheter+og+holdninger?+På+modulnivå.+Case+med+mer.

Hvordan utvikle ferdigheter?

Spørsmålet foreslås besvart kollektivt for alle modulene under overskriften **Arbeidsmåter.**

Direktoratets presentasjonen av krav og forventninger innenfor de ulike kompetanseområdene følger en tradisjonell inndeling av kompetanse i kunnskap, ferdigheter og holdninger. I det følgende gjør vi rede for det faglige innholdet i de fire modulene som utgjør vårt tilbud. Vi har erfart at dette innholdet gir et faglig grunnlag for utøvelse av bevisst og reflektert ledelse

I studiet benyttes varierte arbeidsmåter som knytter direkte og indirekte an til studentenes utøvelse av ledelse på egen arbeidsplass og slik bidrar til utvikling av ferdigheter og holdninger som samsvarer med føringene i Direktoratets anbudsinnbydelse:
 * Studiespørsmål og refleksjonsnotat som knytter teori og deltakernes praksis og utfordringer som springer ut av den.
 * Praksisrelaterte moduloppgaver (eksamensoppgaver)
 * Dialogbasert undervisning, summe- og drøftingsgrupper, ulike former for gruppeprosesser (f.eks. "idealog")
 * Rollespill og arbeid med intervju og egendefinerte case
 * Arbeid med rolleforståelse: I modul 1 gjennomgår vi ulike instrumenter for analyse av teamroller og ledelsesfunksjoner, eksempelvis Bellbin og Adizez. Dette er konkrete og praktiske øvelser hvor deltakerene blir utfordet til handlingsbasert refleksjon over egne preferanser når det gjelder beslutninger, kommunikasjon, parafrasering, desentrering mm. Videre gjennomfører vi rollespillbaserte veiledningsoppgaver, samt praktisk problemsløsning i gruppe som utfordrer evnen til samarbeid og beslutninger under tidspress, eksempelvis øvelsen "The great egg drop"
 * Intervjuoppgave: I starten av samlingen på modul 1, der deltakerne møtes for første gang, gjennomfører vi en gruppeoppgave som kombinerer et bli-kjent-opplegg, introduksjon til temaene som modulen tar opp, samt øvelse i forberedelse og gjennomføring av intervju. Deltakerne deles inn i grupper, som får i oppgave å lage en intervjuguide som fanger opp henholdsvis //erfaringer// med temaene som modulen tar opp og //forventninger// til hva de skal lære om disse temaene. De fem hovedtemaene fordeles mellom gruppene, slik at hver gruppe forbereder intervju om bare ett tema. Hver gruppe velger en person som skal forflytte seg til en annen gruppe og gjennomføre intervjuet på en av de andre gruppene. Hele sekvensen tar ca to timer.Hensikten med dette opplegget er mangesidig. På den ene siden er det en måte å introdusere hovedtemaene i modulen på, der deltakerne allerede fra starten av studiet får mulighet til å reflektere over egne erfaringer i kombinasjon med andres erfaringer. Samtidig er det ment å gi deltakerne et grunnlag for å kunne sette sine erfaringer i sammenheng med teorien som blir presentert i studiet. I tillegg er det en øvelse i det å innhente kunnskap om andres erfaringer gjennom praktisk gjennomføring av intervju, noe som kan komme til nytte i jobbsammenheng for skoleledere. Det er også en øvelse i det å besvare faglig relaterte spørsmål. Øvelse i det å utforme intervjuguide og å gjennomføre intervjuer er også ment å være en introduksjon til en kvalitativ forskningstilnærming.
 * Arbeid med egne case: Deltakerne blir satt sammen i grupper på samlingen, der de får i oppgave å utforme en casebeskrivelse av en skole. Bakgrunnen for casebeskrivelsen skal gjøres med bakgrunn i de fem hovedtemaene i modul 1. Casebeskrivelsen skal være et resultat av diskusjoner i gruppa, der de ved hjelp av egne erfaringer belyser de utfordringer skoleledere kan ha med de ulike temaene i modul 1. Deltakerne blir oppfordret til å være kreative, sette ting på spissen og gjerne bruke sin humoristiske sans i denne prosessen. Dette bidrar til at deltakerne også spiller ut verdier og holdninger i forhold til syn på elever, skole, organisasjon, ledelse. etc. Etter at de har utformet casebeskrivelsen, får de i oppgave å utforme problemstillinger knyttet til de fem hovedtemaene i modulen. Herfra foregår kommunikasjonen mellom deltakerne på nettet, der de skal diskutere problemstillingene i diskusjonsforum på læringsplattformen. Deltakerne velger etter hvert en av problemstillingene som skal danne utgangspunktet for en individuell innleveringsoppgave som leveres omtrant halvveis i kursperioden.Det deltakerne har lært gjennom diskusjonene skal kunne brukes når de skal skrive den avsluttende moduloppgaven. Et av formålene med denne oppgaven er at deltakerne skal kunne gjøre koblinger mellom erfaringer og teori. Gjennom det å utforme casebeskrivelser i samarbeid, basert på egne erfaringer, får deltakerne en felles referanseramme for faglige diskusjoner. Det anses som hensiktsmessig at deltakerne får øvelse i det å arbeide med problemstillinger helt fra starten av studiet; gjennom det å utforme problemstillinger og det å arbeide med å besvare problemstillinger skal deltakerne få øvelse i det å sette praksiserfaringer i sammenheng med teori på en vitenskapelig måte, samt i det å arbeide med vitenskapelig skriving i den formen som fagfeltet krever.


 * Mentoring (se svar på spørsmål 8)
 * Gjennomgående utviklingsoppgave definert i samarbeid med kolleger og/eller skoleeier, som det rapporteres på ved slutten av studiet
 * Eksemplariske evalueringsrutiner som har overføringsverdi til deltakernes praksissituasjon

Det skal bidra til å utvikle studentenes:
 * Holdninger til lederrollen
 * Ferdigheter i å utøve ledelse
 * Evne til kritisk vurdering og analyse med utgangspunkt i praksisfeltet og relevant teori,
 * Egne kunnskaper, ferdigheter og holdninger som grunnlag for ledelse i skolen på kort og lang sikt, i samsvar med lov, regelverk og prioriterte reformer
 * Kunnskaper om hvordan skolen kan utvikles for å fremme elevenes læring, mot til å iverksette de tiltakene som er mulige innenfor rådende rammebetingelser og ferdigheter til å mobilisere de ressursene som er tilgjengelige innenfor og utenfor skolesamfunnet